Zetana Guesthouse | LekkeSlaap
Zetana Guesthouse is 'n pragtige B&B, die ideale plek om te ontspan in 'n rustige omgewing. Dit is in 'n stil buurt in Burgersdorp geleë, 'n dorpie vol karakter en definitief die besoek werd.
Die gastehuis bied 4 luukse en suite-kamers, almal met platskerm-TV's, yskassies en gasvryheidskinkborde. By Zetana streef ons daarna om al ons gaste gelukkig te hou en individuele aandag aan elkeen se behoeftes te skenk.
Burgersdorp word die oudste dorp in die noorde van die Oos-Kaap genoem, en dit lê aan die punt van 'n onderstebo driehoek tussen Aliwal-Noord en Venterstad. Talle mense beskou hierdie rustige dorp omring deur die Stormberge as die kulturele kern van die noordelike deel van hierdie provinsie. Die dorp spog met 10 nasionale monumente, en die dorpsmuseum strek oor 4 geboue heen ? 'n moet-sien vir besoekers aan die dorp.